Dominus et Salvator noster salutem fidelium suorum desiderans, monet eos piis operibus insistere et de suis rebus ecclesiam ditare, ut valeant eternum et inconcussum sine fine premium percipere. Quapropter notum sit omnibus fidelibus, quod nos fratres, Wido scilicet et Dodo, donamus Deo et sanctis apostolis ejus Petro et Paulo Cluniensis monasterii aliquid ex rebus nostris, que sunt sitæ in pago Augustodunensi, in agro Monciosco, in villa Vallis: hoc est campus qui terminat a mane terra francorum, a medio die via publica, a sero francorum, a cercio de ipsa hereditate; et donamus in ipsa villa pratum et campum simul tenente, qui terminat a mane terra Dominica, de tribus partibus terra francorum. Infra istas terminationes, totum ad integrum a die presenti donamus Deo et prelibatis apostolis, pro remedio animarum nostrarum, patris scilicet et matris, ac fratrum nostrorum, et in elemosina omnium parentum nostrorum, et faciant post hac die de his rebus supradicti loci habitatores quidquid facere voluerint. Si quis autem hanc donationem voluerit usurpare, non valeat vindicare quod repetit; sed coactus potestate, auri libram unam persolvat, et inante firma estabilis permaneat, stipulatione subnixa. Actum Monciosco villa. S. Widoni et Dodoni, qui fieri et firmare rogaverunt. S. Arfredi. S. Odbranni. S. Otbranni. S. Gunduini. S. Gausperti. S. Odonis. S. Arbaldi. Data per manum Rothardi, anno XX Hlotharii regis.